钦定古今图书集成/明伦汇编/氏族典/第191卷 > 萧子鹏
## 钦定古今图书集成/明伦汇编/氏族典/第191卷 > 萧子鹏

按《万姓统谱》：子鹏，宜黄人。居家以孝友称。少厌举业，
闻康斋吴先生讲道崇仁，遂往师之。康斋没，以岭南
陈白沙先生得康斋之传，卒业于门。白沙奇之，别归，
赠以诗曰：“玉峡萧郎海上来，海边云气拥楼台。峡中
亦有楼台拥，始信萧郎海上回。”成化中，诏求遗士，时
以子鹏应诏，至铨部，欲授以有司，恳辞，乃补嘉兴教
授。平生长于词赋，不事脍炙。尝演《天地自然图》，著《太
极图说》《云丘集》。